CELEX: 32007D0090
Language: mt
Date: 2007-02-12 00:00:00
Title: Deċiżjoni tal-Kummissjoni tat- 12 ta' Frar 2007 li temenda d-Deċiżjoni tal-Kummissjoni 2005/513/KE tal- 11 ta' Lulju 2005 dwar l-użu armonizzat tal-ispettru tar-radju fil-medda ta' frekwenza tal-5 GHz għall-implimentazzjoni tas-Sistemi ta' Aċċess Bla Wajers inklużi n-Netwerks tar-Radju għaż-Żona Lokali (WAS/RLANs) (notifikata bid-dokument C(2007) 269) Test b'rilevanza għaż-ŻEE

838                MT               Il-Ġurnal Uffiċjali ta’ l-Unjoni Ewropea              5.12.2008

32007D0090

L 41/10                         IL-ĠURNAL UFFIĊJALI TA’ L-UNJONI EWROPEA                   13.2.2007

                                 DEĊIŻJONI TAL-KUMMISSJONI

                                           tat-12 ta' Frar 2007

 li temenda d-Deċiżjoni tal-Kummissjoni 2005/513/KE tal-11 ta' Lulju 2005 dwar l-użu
       armonizzat tal-ispettru tar-radju fil-medda ta' frekwenza tal-5 GHz għall-
implimentazzjoni tas-Sistemi ta' Aċċess Bla Wajers inklużi n-Netwerks tar-Radju għaż-
                              Żona Lokali (WAS/RLANs)

                               (notifikata bid-dokument C(2007) 269)
                                      (Test b'rilevanza għaż-ŻEE)

                                               (2007/90/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Deċiżjoni tal-Parlament Ewropew u tal-Kunsill Nru 676/2002/KE tas-
7 ta’ Marzu 2002 dwar qafas regolatorju għall-politika dwar l-ispettru tar-radju fil-Komunità
Ewropea (id-Deċiżjoni dwar l-Ispettru tar-Radju)1, u partikolarment l-Artikolu 4(3) tagħha,

Billi:

(1)       Wara l-adozzjoni tad-Deċiżjoni tal-Kummissjoni 2005/513/KE tal-11 ta' Lulju 2005
          dwar l-użu armonizzat tal-ispettru tar-radju fil-medda ta' frekwenza tal-5 GHz għall-
          implimentazzjoni tas-Sistemi ta' Aċċess Bla Wajers inklużi n-Netwerks tar-Radju
          għaż-Żona Lokali (WAS/RLANs)2 investigazzjonijiet ulterjuri tal-parametri tekniċi
          ddefiniti f'din id-Deċiżjoni wrew li l-medja massima e.i.r.p. tal-limiti tad-densità fil-
          meded 5150-5250 MHz u 5250-5350 MHz tista' tiġi espressa b'mod li jiffaċilita
          sostanzjalment l-ittestjar tat-tagħmir skont l-ispeċifikazzjonijiet tad-Deċiżjoni tal-
          11 ta' Lulju 2005. Il-formula l-ġdida tal-parametri tekniċi għalhekk għandha tħaffef l-
          addozzjoni ta' dawn is-sistemi fl-UE.

(2)       Kemm l-ETSI u kemm is-CEPT ikkonfermaw li l-emenda ta' dawn il-parametri tekniċi
          ma tbiddilx il-protezzjoni vis à vis is-servizzi l-oħra li għandha l-istess spettru bħal

1
          ĠU L 108, 24.4.2002, p. 1.
2
          ĠU L 187, 19.7.20025, p. 22.
 ---pagebreak--- 5.12.2008       MT             Il-Ġurnal Uffiċjali ta’ l-Unjoni Ewropea             839

       WAS/RLANs u li żżomm b'mod partikulari l-interferenza sħiħa mill-RLANs li topera
       fil-medda tal-frekwenza 5150-5350 MHz għal livell baxx biżżejjed sabiex l-
       interferenza fil-komunikazzjoni satellitari tiġi evitata.

(3)    L-Istandard Armonizzat għat-tagħmir RLAN bl-użu ta' meded 5 GHz li ġie adottat
       mill-Istitut Ewropew tal-Istandards tat-Telekommunikazzjoni (ETSI) bin-
       numru EN 301 893 jikkunsidra din is-simplifikazzjoni tal-parametri tekniċi.

(4)    Il-miżuri pprovduti f'din id-Deċiżjoni huma skont l-opinjoni tal-Kumitat dwar l-
       Ispettru tar-Radju.

ADOTTAT DIN ID-DEĊIŻJONI:

                                            Artikolu 1

L-Artikolu 4(1) tad-Deċiżjoni 2005/513/KE għandu jinbidel b'dan li ġej:

“Artikolu 4

1. Fil-medda tal-frekwenza 5 150-5 350 MHz, WAS/RLANs għandu jkun limitat għall-użu ta'
ġewwa biss b'medja massima e.i.r.p. ta' 200 Mw. Barra minn hekk, fil-medda ta' 5150-
5350 MHz il-medja massima tad-densità e.i.r.p. għandha tkun limitata għal 10 mW/MHz fi
kwalunkwe medda ta' 1 MHz.

                                            Artikolu 2

Din id-Deċiżjoni hija indirizzata lill-Istati Membri.

Magħmul fi Brussell, 12 ta' Frar 2007.

        Għall-Kummissjoni
                                               Viviane REDING
                                               Membru tal-Kummissjoni